Biskup Íslands sagði í páskaprédikun sinni í morgun að í stríðinu í Úkraínu mætti sjá allt það ljótasta og versta sem í manninum býr.
Biskup flutti að venju prédikun klukkan átta á páskadagsmorgni í hátíðarmessu í Dómkirkjunni. Hún sagði á boðskapurinn um upprisu Krists gæri fólki styrk, von, trú og hugrekki til að horfast í augu við veruleikann að takast á við verkefnin, auðveld eða erfið.
Hið grimmilega stríð í Úkraínu og víðar í heiminum fellir saklausa borgara, framkvæmir allt það ljóstasta og versta sem í manninum býr, eyðileggur allt sem á vegi þeirra verður og knýr fjölda fólks til að leggja á flótta. Ofbeldi gegn konum, börnum, öldruðum og þeim sem minna mega sín er framið. Með hverjum nýjum degi blasir við angist, auðn og vonleysi.
Samt fögnum við í dag. Kirkjur heimsins halda áfram að flytja gleðiboðskapinn og vonarboðskapinn um að Kristur er upprisinn, mitt í þrengingunum og vonleysinu sem víða blasir við.
